VPO เข่าอ่อน! Q2/59 พลิกขาดทุนมาที่ 39.29 ลบ. หลังรายได้ลด
VPO เข่าอ่อน! Q2/59 พลิกขาดทุนมาที่ 39.29 ลบ. จากปีก่อนมีกำไร 59.57 ลบ. หลังปริมาณขายน้ำมันปาล์มดิบและเมล็ดในปาล์มลดลง ขณะที่ 6 เดือนแรกพลิกขาดทุน มาที่ 100.01 ลบ. จากปีก่อนมีกำไร 3.58 ลบ.
11 ส.ค. 2559

บริษัท วิจิตรภัณฑ์ปาล์มออยล์ จำกัด (มหาชน) หรือ VPO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 39.29 ล้านบาท หรือขาดทุนสุทธิ 0.042 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 59.57 ล้านบาท หรือมีกำไรสุทธิ 0.063 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุนเนื่องจากปริมาณขายน้ำมันปาล์มดิบและเมล็ดในปาล์มลดลง
อย่างไรก็ตาม ผลการดำเนินงานช่วง 6 เดือนแรกมีผลขาดทุนสุทธิ 100.01 ล้านบาท หรือ 0.106 บาทต่อหุ้น จากช่วงเดียวกันของปีก่อนที่มีกำไรสุทธิ 3.58 ล้านบาท หรือ 0.004 บาทต่อหุ้น